Genre: Information/Explanation

Pravila za diplomo UL S5 <p/> 1. Diplomo " UL S5 " izdaja Zveza radioamaterjev Slovenije z namenom povečanja in popestritve operaterske aktivnosti na VHF, UHF in SHF področjih. <p/> 2. Diploma se izdaja slovenskim operaterjem in radioklubom ter tujim operaterjem, ki imajo veljavno dovoljenje za delo amaterske radijske postaje na območju Republike Slovenije. <p/> 3. Za diplomo štejejo zveze (potrjene s QSL karticami) z različnimi malimi polji univerzalnega lokatorja (UL) v Sloveniji. Zveza s posameznim malim poljem UL se šteje samo enkrat, ne glede na frekvenčno področje VHF, UHF, SHF. <p/> 4. Veljajo zveze, vzpostavljene iz katerekoli lokacije v Sloveniji, od 24. oktobra 1992 dalje. <p/> 5. Dovoljene so neposredne zveze v telegrafiji (CW) in telefoniji (SSB, FM) - zveze preko repetitorjev, satelitov in preko packet radia se za diplomo ne priznajo! <p/> 6. Za diplomo ne veljajo zveze, vzpostavljene v vozilu (/ M), kakor tudi ne zveze s postajo, ki je v vozilu. Enako velja tudi za zveze, vzpostavljene v plovilu ali zrakoplovu oziroma zveze s takšnimi postajami. <p/> 7. Kadar postaja dela v enem dnevu iz različnih lokacij (malih polj UL), se ta dan za diplomo priznajo le tri zveze (trije različni lokatorji). <p/> 8. Diploma " UL S5 " se izdaja v različnih stopnjah: osnovna diploma za 200 različnih malih polj UL, za naslednje stopnje 300, 400, 500, 600 in 700 različnih malih polj UL pa se izda posebne nalepke. <p/> 10. Z zahtevkom za izdajo diplome se lahko predloži več QSL kartic, kot jih zahteva posamezna stopnja diplome, za kar se dobi osnovno diplomo ali nalepko ter potrdilo o številu priznanih malih polj UL. <p/> 11. Vse QSL kartice se morajo glasiti na isti klicni znak (izjema so osebne postaje, ki le-tega spremenijo zaradi spremembe operaterskega razreda ali drugih vzrokov - datum spremembe klicnega znaka je potrebno vpisati na zahtevku za diplomo). QSL kartica je veljavna, če vsebuje poleg podatkov o zvezi tudi pravilno napisan UL. Podatki na QSL kartici ne smejo biti popravljani ali napisani nečitljivo. <p/> 12. Za pripravo zahtevka za diplomo je obvezen poseben obrazec, ki se ga dobi pri managerju za diplomo. Zahtevku je treba priložiti QSL kartice, zložene po spisku v zahtevku, 5 EUR za diplomo in poštnino za povratek QSL kart.